kardosdrur/scandi-wiki huggingface dataset:
Birkerød Station

Birkerød Station er en jernbanestation i Birkerød nord for København. Den åbnede i 1864 et stykke fra byen, så den kunne ligge på toppen af en bakke. Dermed var det lettere for togene at sætte i gang igen efter standsning ved stationen. Siden er byen vokset betydeligt og omslutter i dag stationen fra alle sider.

Stationen bliver serviceret af linje A på Nordbanen og fik S-togsdrift i 1968. Mellem Birkerød og Allerød standser visse af togene på Høvelte trinbræt, der primært betjener Høvelte Kaserne.

Den lokale kunstforening gav i 1984 den danske multikunster Jens Jørgen Thorsen bemyndigelse til at udsmykke en grå betonvæg på stationen. Han valgte at male den korsfæstede Jesus med erigeret penis, hvilket nogle kristne fandt blasfemisk. Derfor kontaktede Kristeligt Folkeparti daværende trafikminister Arne Melchior, som øjeblikkeligt beordrede kunstværket overmalet. Der findes helt få fotografiske gengivelser på Birkerød Avis af værket. Sagen medførte en samfundsdebat om både blasfemi og ytringsfrihed.

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 

 Birkerød Station på dsb.dk

S-togs-stationer
Station
Bygninger, konstruktioner og anlæg i Rudersdal Kommune
Beiarn

Beiarn (samisk Báidár) er en kommune i Salten i Nordland. Den grænser i nord til Bodø, i øst til Saltdal, i syd til Rana og i vest til Meløy og Gildeskål.

Beiarn er kendt for gode laksefiskeri fra medio juni til september, og Beiarelven er af de bedste i Nordland for både laks og ørred.

Erhvervsslsiv 
Landbrug er det vigtigste erhverv i kommunen.

Geografi 
I nordvest går bygden langs den trange Beiarfjorden og går østover til Beiarelvens munding. Den fortsætter langs Beiarelva, først omtrent 15 km østover før elven vender mod syd omkring 40 km. I syd ender vejen i Trollbjerget. Beiarelvens egentlige navn er Storåga.

Langs nordsiden af Beiarfjorden er der en fjeldvæg som kaldes Seglfjellet, på grund af en stenformation som ligner et nordlandssejl.

Dele af Saltfjellet-Svartisen nationalpark ligger i Beiarn.

Fjeldtoppe 
Skjelåtind 1640 moh, Høgtind 1405 moh, Ramsgjeltind 1237 moh, Tellingen 1248 moh.

Severdigheder 
 Bygdemuseum: Beiarn bygdetun
 Kirker: Beiarn kirke, Høyforsmoen kapel, Stavkirken på Savjord
 Seglfjeldet
 Beiarskardet

Eksterne henvisninger 

 Salten Museum – Beiarn Byggdetun 
 Kultur i Beiarn på kort fra Kulturnett.no
 Samarbejdsordningen for Beiarelven

Kommuner i Nordland
Ferle

En ferle (latin: ferula, skærmplante fra Middelhavsområdet) er et prygleredskab, der i Danmark gik af brug i skolevæsenet i det 18. århundrede. Det var en træstok med en rund klump eller skive i den ene ende. Skiven var beregnet på at ramme skoleelever på håndfladen eller håndryggen. Den blev brugt på skoler, børnehjem, osv.

Ferlen nævnes ofte i litteraturen sammen med riset (et prygleredskab af birkekviste), der også blev anvendt ved indlæring af pensum. 

Ferlen var "forklaringens stedfortræder" i "den sorte skole", hvorfra der er drabelige beretninger fra middelalderen. Imidlertid er det først efter reformationen, at opdragelsen blev mere hårdhændet, og ferlen kom på arbejde.  Dog må det anføres, at redskaber til revselse ifølge Christian V's Danske Lov fra 1683 ikke måtte anvendes til at sønderslå eller gøre skade på børns helbred. I modsat fald kunne udøveren straffes, som var skaden sket mod enhver anden person (...hvis der ellers blev ført retssag). I 1700-tallet blev avantgarden mere opmærksom på at benytte elevers positive følelser til fremme af undervisningens mål. Ludvig Holberg og John Locke er fortalere herfor. Jesuiterordenen tog i sine skoler afstand fra straf som indlæringsmetode. 

Ved kiærlige Opmuntringer udvirkes langt meer, end ved Færle og Riis.

Vold praktiseres stadigvæk i forbindelse med indlæring: Asien, Afrika; men også i Europa forekommer det.

Eksterne referencer 
 

Pædagogik
Straf
Saltfjellet-Svartisen nationalpark

Saltfjellet-Svartisen nationalpark ligger i Beiarn, Meløy, Rana, Rødøy, Saltdal og Skjerstad kommuner i Nordland. Parken blev oprettet i 1989 og dækker et areal på 2.102 km²;. Nationalparken grænser til Gåsvatnan landskabsværnområde samt til Blakkådalen og Storlia naturreservater.

Isbræen Svartisen er en central del af nationalparken, som også har mange samiske kulturminder.

Eksterne henvisninger 
 Direktoratet for naturforvaltning, informasjon om Saltfjellet-Svartisen nasjonalpark 

Nationalparker i Norge
Nordlands geografi
Miloš Forman

Miloš Forman (født Jan Tomáš Forman 18. februar 1932 i Tjekkoslovakiet, død 13. april 2018) var en amerikansk filminstruktør, manuskriptforfatter og skuespiller, der især er kendt for film som Gøgereden og Amadeus.

I sin ungdom i Prag studerede Forman manuskriptskrivning, og fra begyndelsen af 1960'erne instruerede han en række film i sit hjemland. Især Blondinens kærlighed fra 1965 og Brandmænd i fyr og flamme fra 1967 vakte international opmærksomhed. Forman var i Paris for at forhandle om sin første amerikanske film, da foråret i Prag blev slået ned af Warszawapagten. Han rejste ikke hjem og slog sig  ned i New York City, og han kom med visse besværligheder i gang med at lave film i USA.

I 1975 fik han sit helt store gennembrud med filmatiseringen af Ken Keseys roman, Gøgereden, der blandt andet indbragte Forman en Oscar for bedste instruktør. Han fik i 1977 amerikansk statsborgerskab, og ud over at lave  film, blev han professor i filmvidenskab ved Columbia University.

Filmografi 
Miloš Forman har bl.a. instrueret følgende film:
 Blondinens kærlighed (1965)
 Brandmænd i fyr og flamme (1967)
 Taking Off (1971)
 Gøgereden (1975)
 Hair (1979)
 Ragtime (1981)
 Amadeus (1984)
 Valmont (1989)
 Folket mod Larry Flynt (1996)
 Man on the Moon (1999)
 Goya's Ghosts (2006)

Referencer

Eksterne henvisninger 

 

Filminstruktører fra USA
Filminstruktører fra Tjekkiet
Oscar for bedste instruktør
Golden Globe for bedste instruktør
Ansatte ved Columbia University
Peter Simon Pallas

Peter Simon Pallas (født 22. september 1741, død 8. september 1811) var en tysk zoolog, botaniker og geograf. I 1767 blev han inviteret til Sankt Petersborg af zarina Katharina 2. af Rusland for at blive professor dér, og han ledte ekspeditioner til Sibirien og det sydlige Rusland.

Biologer fra Tyskland
Zoologer fra Tyskland
Videnskabsfolk fra Tyskland
Personer i oplysningstiden
Medlemmer af Videnskabernes Selskab
Tyskere i 1700-tallet
Tyskere i 1800-tallet
Ytraberget

Ytraberget er en halvø i Hafrsfjord i den norske kommune Sola. 

Da Harald Hårfager (ca. 850–933) fuldførte samlingen af Norge ved Slaget i Hafrsfjord, flygtede de sidste modstandere til bygdeborgen på Ytraberget. Bygdeborgen på Ytraberget er nævnt i Heimskringla. Det var antagelig her agderkongen Kjøtve den Rige søgte tilflugt, før han fortsatte videre ned over Jæren. 

På toppen af bjerget er der et plateau på ca. 100 x 50 m. Det udgør selve bygdeborgen. Et særtræk ved Ytraberget er de tre-fire små tomter på ca. 8 x 5 m. Det er muligt at se rester efter rullestensmure næsten hele vejen rundt om plateauet samt rester efter hustomter. 

En bautasten med Olav 5. af Norges signatur blev rejst på toppen af Ytraberget ved 1100-årsjubilæet for slaget i Hafrsfjord i 1972. 

Ytraberget er kendt som et vigtigt historisk sted i Sola og for den frodige og varierede vegetation. Det er afsat som friområde i kommuneplanen og tilhører Sola kommune.

Hafrsfjordområdet har et meget rigt plante- og fugleliv, og der er flere registrerede kulturminder der.
I området er der mulighed for båd- og brætsejlads og gode bade- og fiskemuligheder.

Rogalands geografi
Landskap i Norge
Sola
Bo Thrige Andersen

Bo Thrige Andersen (født 10. maj 1948, død 14. august 1985) var en dansk trommeslager.

Han blev født 10. maj 1948 på Sankt Lukas Stiftelsen i Hellerup og døbt Thomas Bo Trige Andersen 3. oktober 1948 i Ordrup Kirke som søn af kontorchef Svend Trige Andersen og hustru Grethe Foldskov, Henriettevej 19, Ordrup. Han blev sproglig student fra Ordrup Gymnasium i 1968.

Han blev mest kendt for sit stærkt ekspressive spil med et af den tidlige danskrocks flagskibe, Burnin' Red Ivanhoe. Her var han med i den mest konstante formation, som også talte Karsten Vogel (orgel, saxofon), Kim Menzer (basun, sang, fløjte, m.m.), Jess Stæhr (bas) og Ole Fick (sang, guitar). Bo Thrige Andersen kom endvidere med i den første udgave af videreførelsen af Burnin Red Ivanhoe, som hed Secret Oyster, men hans plads blev der overtaget af Ole Streenberg. Siden kom han med i orkestret Masala Dosa.

Han var allerede i begyndelsen af 1960'erne aktiv på den københavnske avantgardejazz scene – fra 1965 blandt andet som medlem af den markante gruppe The Contemporary Jazz Quintet. Han spillede i disse år sammen med musikere som Franz Beckerlee, Hugh Steinmetz, Niels Harrit og ikke mindst Karsten Vogel.

Onsdag den 14. august 1985 døde Bo Thrige Andersen efter nogen tids sygdom bare 37 år gammel.

Kilder

Eksterne henvisninger 
 
 

Trommeslagere fra Danmark
Rockmusikere fra Danmark
Burnin Red Ivanhoe
Greve Station

Greve Station er en s-togs-station på Køge Bugt-banen. Det er den midterste af tre stationer ved den meget beboede kyst af Greve Kommune, og bruges hovedsageligt af beboere i Greve og Mosede, som også benytter Karlslunde Station.

I 2016-2017 foregik der et byggeprojekt omkring Greve Station for at opnå et mere åbent område, flere cykelstativer og mere hyggeligt og pålideligt område. I Greve Kommune er stationen et centralt punkt i byen, og man ville have det til at være et godt og hyggeligt område at komme ind i, når folk stod af toget. Den hidtidige overdækning af busterminalen blev fjernet, så der blev mere lyst og åbent. Samtidig blev terminalen omdannet til en ø med stoppesteder, bænke og et nyt legepladsområde med gynger, vipper og grønne områder med blandt andet skotsk fyr, græs og stauder. Rundt omkring øen blev der etableret flere grønne områder og cykelstativer. Da projektet gik i gang forventedes det at koste 15 mio. kr., hvoraf Greve Kommune betalte halvdelen.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Greve Station på dsb.dk

S-togs-stationer
Station
Karlslunde Station

Karlslunde Station er en S-togsstation på Køge Bugt-banen, der ligger i Greve Kommune. Stationen åbnede da banen blev forlænget fra Hundige til Solrød Strand.

Stationen ligger oppe på en dæmning og består af en delvist overdækket øperron med to spor. Der er adgang fra vest fra Stationsager med trappe og elevator og fra øst med trappe fra Mosede Landevej. Nedenfor på den nordlige side ved Stationsager er der busterminal og cykelstativer. Overfor stationen ligger desuden Karlslunde Bibliotek og Karlslunde Stationscenter. På den sydlige side af stationen ligger der flere boligblokke, mens Mosede Fort ligger i gangafstand.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 

 Karlslunde Station på dsb.dk

S-togs-stationer
Station
Borat: Cultural Learnings of America for Make Benefit Glorious Nation of Kazakhstan

er en britisk filmkomedie fra 2006, med den britiske komiker Sacha Baron Cohen i hovedrollen som den skøre kasakhstanske journalist Borat. Borat-figuren blev kendt igennem Baron Cohens TV-serie Da Ali G Show, og er en uciviliseret, racistisk og mandschauvinistisk journalist. Baron Cohen har valgt at lave alt reklamearbejde i forbindelse med filmen som figuren Borat.

Filmen blev nomineret til en Oscar for bedste filmatisering til Oscaruddelingen 2007.

Handling 
Borat Sagdiyev fra landsbyen Kuzcek, der ligger i Kasakhstan, tager til USA for at lave en dokumentarfilm om »verdens bedste land«. Hurtigt i løbet af indspilningen viser det sig imidlertid at han bliver mere interesseret i at gifte sig med Pamela Anderson end i selve filmarbejdet.

Kontroverser med medvirkende 
Mange af dem, der optræder i filmen, fik aldrig den rette sammenhæng at vide, men opdagede først, at det var en fup-dokumentar, da filmen kom frem. Det har rejst kritik af filmselskabets etik og ført til flere sagsanlæg.

For eksempel er de indledende scener optaget i den meget fattige sigøjnerlandsby Glod i Rumænien. Her blev beboerne betalt 3 US dollars om dagen for at medvirke i filmen, som de fik at vide var en dokumentar om de hårde forhold i landsbyen. Ingen forstod engelsk og forstod heller ikke, at de bliver præsenteret som en flok primitive bønder, der dyrker incest i flæng. En handicappet mand fik monteret et sexlegetøj på den manglende arm, uden at vide hvad det var. Da ingen i landsbyen har råd til at gå i biografen i nabobyen, kendte ingen til filmen, før journalister fra England og USA opsøgte dem og forklarede baggrunden. Landsbyboerne valgte herefter at lægge sag an mod filmselskabet.

Rolleliste

Eksterne henvisninger

Referencer 

Britiske film fra 2006
Komediefilm fra USA
Amerikanske film fra 2006

mk:Борат#Филм
Borat (flertydig)

Borat har flere betydninger:
 Borat Sagdiyev – en fiktiv kasakhisk reporter spillet af komikeren Sacha Baron Cohen
 Borat: Cultural Learnings of America for Make Benefit Glorious Nation of Kazakhstan – en britisk komediefilm fra 2006 med ovennævnte reporter som hovedperson
 Borat (kemisk forbindelse) – salt eller ester af borsyre
Keir O'Donnell

Keir O'Donnell (født 8. november 1978 i Sydney, Australien) er en australsk skuespiller. Han er mest kendt for sin rolle som den mærkelige og homoseksuelle teenagesøn Todd Cleary i Wedding Crashers. Han har også haft en gæsteoptræden i et afsnit af hit tv-serien Lost.

Eksterne henvisninger 
 

Skuespillere fra Australien
Komikere fra Australien
Personer fra Sydney
Litauiske litas

Litas (ISO valutakode LTL, forkortet: Lt; flertal: litai eller litų) var møntenheden i Litauen. 1 lt = 100 centų (centai)

Litas blev indført i 1922, da Litauen erklærede sig uafhængig efter 1. verdenskrig. Genindført 25. juni 1993 efter en periode med den midlertidige Talonas, der i perioden 1991 til 1993 blev brugt som omveksling fra Rubel.
Fra 1994 til 2002 var Litas bundet til amerikanske dollar til kurs 4. Senere blev Litas bundet til Euroen til kurs 3,4528.

Litauen tiltrådte Eurozonen ved at indføre euroen den 1. januar 2015.

Kilder

Eksterne henvisninger 

Litas
Terkel

Terkel eller Therkel er et dansk drengenavn afledt af det nordiske navn Thorkil, der betyder "Thors hjelm".

Drengenavne
Heil

Heil er det tyske ord for helbredelse, men efter Hitlers magtovertagelse blev det kendt fra den tyske hilsen "Heil Hitler" eller "Sieg Heil", som nazisterne brugte for at ære føreren, Adolf Hitler. Denne hilseform svarer til det engelske "Hail" og fascisternes "Hil".

Nazisternes mål var, at "Heil Hitler" skulle erstatte andre hilseformer. Den blev påbudt ved lov, og breve afsluttedes med et "Heil Hitler".

Samtidigt med ordene løftedes højre hånd. Nazisterne påstod, at urgermanerne havde gjort således. Nazisterne efterlignede nu bare fascismens "romerske hilsen" og kommunismes hævede knytnæve, fællesskabets signatur.

Det danske nazistparti DNSAP, der havde det tyske NSDAP som sit forbillede, brugte ikke "Heil Hitler", men sagde "DNSAP Dansk Front".
Konservativ Ungdom brugte heilen uden ord, men stoppede dog med dette inden Nazi-regimets forbrydelser blev kendt og inden Danmarks besættelse. Amerikanske børn brugte også en tilsvarende hilsen, når de sværegede troskab til flaget, men den praksis ophørte i 1941, da USA indtrådte i 2. verdenskrig.

Ekstern henvisning

Fodnoter 

Adolf Hitler
Nazisme
Underhuset

Underhuset () udgør sammen med Overhuset (engelsk: House of Lords) det britiske parlament.

Underhuset har 650 medlemmer, som vælges i enkeltmandskredse. Valgperioden er højest fem år, hvorefter man kan genvælges. Hvis et medlem udtræder i valgperioden, afholdes suppleringsvalg i kredsen.

Lovgivning i Storbritannien foregår i princippet i fællesskab mellem Underhuset og Overhuset med regenten som den formelle underskriver af lovene. I praksis er magten i tidens løb flyttet fra Overhuset og initiativretten til lovgivning udøves reelt af Underhuset.

Nuværende fordeling 
Ved Parlamentsvalget 12. december 2019 blev de 650 mandater i Underhuset blev fordelt således mellem partierne.
 Konservative (Conservatives): 365 medlemmer (+48 siden valget i 2017)
 Labour: 202 medlemmer (-60 siden valget i 2017)
 Scottish National Party (SNP): 48 medlemmer (+13 siden 2017)
 Liberaldemokraterne (Liberal Democrats): 11 medlemmer (-1 siden valget i 2017)
 Democratic Unionist Party (Nordirland): 8 medlemmer (-2 siden valget i 2017)
 Sinn Féin (Nordirland): 7 medlemmer (ingen forskel siden valget i 2017)
 Plaid Cymru (Wales): 4 medlemmer (ingen forskel siden valget i 2017)
 Social Democratic and Labour Party (Nordirland): 2 medlemmer (-1 siden valget i 2017)
 De Grønne (Green Party): 1 medlem (ingen forskel valget i 2017)
 Alliance Party of Northern Ireland: 1 medlem (+1 siden valget i 2017)
 Andre: 1 medlem - Underhusets formand (ingen forskel siden valget i 2017)

Formand 
Underhusets formand har siden 4. november 2019 været Lindsay Hoyle. Formanden kaldes på engelsk "Mr. eller Ms. Speaker", og har høj anseelse i det britiske samfund. Før sin udnævnelse til Underhusets Formand var Hoyle medlem af partiet Labour, men Underhusets regler foreskriver, at siddende formænd skal være upartiske, og de fleste vælger derfor at forlade deres parti i deres periode som formand, hvilket også var, hvad der skete i Hoyles tilfælde. Premierministereren og ministrene har siden 1902 været valgt som medlemmer af Underhuset.

Referencer

Se også 
 Houses of Parliament

Storbritanniens politik
Parlamenter
Geta (Åland)

Getas Kommune er den nordligste kommune på Fasta Åland, Ålandsøerne. Kommunen er beliggende nord for kommunen Finström og ca. 40 km fra Mariehamn. Hovedbyen er Vestergeta, hvor kommunekontor, skole, butik med posthus og banken (Ålandsbanken) findes.

Kommunens landsbyer: Kandersö, Bolstaholm, Dånö, Finnö, Gräggnäs, Höckböle, Isaksö, Labbnäs, Möckelgräs, Olofsnäs (Olsnäs), Pantsarnäs, Skinnarböle, Snäckö, Västergeta og Östergeta.

Geta kirke er fra 1460. Våbenhuset mod syd er bygget 1826 af tegl. Klokketårnet fra 1600-tallet er et fritstående tårn.

Turisme 
På Dånö ligger Dånö hembygdsmuseum. Museet viser, hvordan man levede i et fiskeleje før i tiden.

Fra det 15 m høje udsigttårn på det 107 m høje Getabergen er der en storslået udsigt over Ålandsøerne og til Sverige.

Fra Getabergen kan man følge en sti hen til Getagrottan, som var et tilflugtssted for den lokale befolkning, når der var ufred i begyndelsen af 1700-tallet. Stien fortsætter ned til Djupviken, en naturhavn som ligger i læ for det urolige Norrhavet.

Kommuner på Ålandsøerne
Ålands landsbygds økonomiske region
Det Humanistiske Fakultet

Det Humanistiske Fakultet findes flere steder:

 Det Humanistiske Fakultet (Københavns Universitet)
 Det Humanistiske Fakultet (Syddansk Universitet)
 Det Humanistiske Fakultet (Aalborg Universitet)
 Det Humanistiske Fakultet (Aarhus Universitet)
 Det Humanistiske Fakultet (Karlsuniversitetet)
Hafrsfjord

Hafrsfjord er en fjord i Rogaland fylke i Norge, beliggende mellem Sola og Stavanger kommuner.

Navnet 
Første led regnes for at komme af norrønt hafr (= gedebuk), benyttet om et farligt skær lige ved fjordens indløb. Fjorden har da fået navn efter det skær, som i dag kaldes Præsteskær, men kan have heddet Hafr i norrøn tid. Den gammeldagse stavemåde, der i dag benyttes, kan have sammenhæng med den historiske hændelse her, søslaget i 872.

Forsvarsværket 
Der er flere øer i Hafrsfjord, hvoraf særlig halvøen Ytraberget er af historisk interesse. Der er rester efter fem bygdeborge omkring Hafrsfjord: På Haga vest for fjorden; på Røyneberg og Ytraberget øst for fjorden; ved Hålandsvandet i Kvernevik, og to lidt tilbagetrukket, oppe på Jåttånuten og Gausel. Hafrsfjorden fremstår derved som et centrum for en militær organisation, især fordi der fra 400-tallet er en påfallende overtallighed af bådhuse i forhold til folketallet. Her findes en af landets største ansamlinger af bådhuse. Arkæologen Oliver Grimm påpeger, at 14 rester efter 20-40 m lange bygninger i dette område er enestående for 400-tallets Norge. Det må også påregnes, at der har været flere bådhuse, som i dag er forsvundet. Indsejlingen minder om indsejlingen til Roskilde, hvor man har fundet sænkede vikingeskibe fra 1000-tallet, sænket i Peberrenden ved Skuldelev for at spærre indsejlingen for fjendens flåde.

Søslaget 
I år 872 stod slaget i Hafrsfjord her, hvorved Harald Hårfagre samlede Norge til et rige. Slaget blev afgjort på bygdeborgen på Ytraberget. Ved Møllebukten rejste man monumentet Sverd i fjell lavet af billedhuggeren Fritz Røed, til minde om slaget. Nordmænd regner stadig Hafrsfjord som det fælles ophavspunkt, det første store ikon, som præsten Jonas Dahl udtrykte det i 1880'erne: "Norges hellige sagafjord." Historikere som Ernst Sars mente, at hvis Hårfagre ikke havde vundet slaget i Hafrsfjord, havde Norge i dag været en del af Sverige eller Danmark.

Noter 

Fjorde i Rogaland
Sola
Stavanger
Weber

Inden for SI er weber (symbol Wb) enheden for magnetisk flux. 1 weber er fluxen gennem 1 kvadratmeter af et magnetfelt på 1 tesla (vinkelret på fladen):
 1 Wb = 1 T·m².

Afledte SI-enheder
Måleenheder
Magnetisme
SMB

SMB eller smb har flere betydninger:
 Server Message Block - (SMB/CIFS)
 System Management Bus
 SMB-stik
 Seksuelt misbrug af børn
Reichstag

Der Reichstag (på dansk: Rigsdag) var betegnelsen for det tyske parlament tilbage fra det tysk-romerske rige, hvor det dog ikke var et parlament i demokratisk forstand. Med dette riges sammenbrud i 1806 blev reichstagen overtaget af de forskellige tyske sammensætninger i det 19. århundrede, nu på mere eller mindre demokratisk grundlag, og med Weimarrepublikken i 1919 blev det et ægte demokratisk parlament. Ved fredsslutningen i 1945 og Tysklands deling ophørte Rigsdagen.

Der Reichstag har bestået i flere perioder:

 Rigsdagen (Det tysk-romerske rige)
 Forbundsdagen (Det tyske forbund)
 Frankfurtparlamentet
 Rigsdagen (Det nordtyske forbund)
 Rigsdagen (Det Tyske Kejserrige)
 Rigsdagen (Weimarrepublikken)

Se også 
 Rigsdagsbygningen
 Forbundsdagen
 Rigsdag

Parlamenter
Tysklands politik
Weber (flertydig)

Weber kan betyde flere ting:
 Weber – Måleenhed for magnetisk fluks

 Personer som hedder Weber:
 Albrecht Weber - tysk jurist
 Carl Maria von Weber – tysk komponist
 Max Weber – tysk sociolog
 Poul Weber – dansk politiker
 Wilhelm Eduard Weber – tysk fysiker

 Virksomheder:
 Weber-Stephen Products Co. – amerikansk grill-producent
 Weber-Stephen Nordic ApS – dansk grill-grossist
 Saint-Gobain Weber A/S – dansk leverandør af byggematerialer
Keith Bassford

Keith Bassford (født 1949) er en engelsk grafiker og designer, der har designet de tre frimærker, som er blevet udgivet i anledningen af Rosenborg Slots 400-års jubilæum.

Keith Bassford er uddannet fra The London College of Printing i 1970 og har siden 1976 arbejdet freelance som grafisk designer. Han bor i Odense, hvor han sammen med sin kone Helle Borby har tegnestue og en workshop.

Kilde 
 Post Danmark, Frimærker.

Grafikere fra Storbritannien
Designere fra England